
Aseiniad ysgrifenedig sy’n dangos sut y gellir cydgysylltu cyfres o gyfleoedd dysgu i 
ddangos cynnydd mewn meysydd dysgu a phrofiad penodol.

 “Asesu ar gyfer Dysgu yw’r broses o chwilio am dystiolaeth a dehongli’r dystiolaeth honno er mwyn i ddysgwyr a’u hathrawon ei defnyddio i benderfynu ble yn union mae’r dysgwyr arni o ran yr hyn a ddysgwyd ganddynt, i ble mae angen iddynt fynd a’r ffordd orau o gyrraedd yno.” (Grŵp Diwygio Asesu, 2002). 
Yn ystod yr aseiniad yma byddaf yn trafod sut mae asesu ar gyfer dysgu (AaGD) yn effeithio ar gynnydd blant yn y dosbarth. Mae gan athrawon rôl enfawr i wneud yn siŵr fod plant yn gwneud cynnydd ac rydw i yn bwriadu dangos gwahanol ffyrdd o AaGD yn ystod fy nghyfres o episodau. Trwy ddefnyddio llenyddiaeth byddaf yn profi pam mae fy strategaethau AaGD yn hybu cynnydd plant. Mae AaGD yn ffordd bwerus er mwyn codi safonau plant yn y dosbarth. Mae’n angenrheidiol i sicrhau bod y plant yn cael y profiadau a sgiliau sydd angen arnynt.
Cynlluniaf yr episodau o wersi ar gyfer plant blwyddyn 3 sef plant cyfnod allweddol 2. Bydd y plant yn 7-8 oed. Does dim unrhyw anghenion arbennig neu anawsterau yn fy nosbarth i ond oes oedd i’w gael byddaf yn addasu’r gwaith ac yn cynllunio ar gyfer y plant yna. Yn fy nosbarth mae gen i blant sydd yn gweithio at wahanol allu, felly yn fy nghynlluniau rwyf wedi gwahaniaethu’r tasgau ar gyfer y grŵp cryfaf a’r grŵp gwanaf. Mae’r plant yn astudio’r thema ‘Brwydr y deinosoaiaid’, teimlaf fod y thema yma yn rhoi cyfle i’r plant gwneud cynnydd mewn sawl maes dysgu a phrofiad. Am fod y thema yn un ar gyfer yr hanner tymor cyfan y dysgu blaenorol byddaf yn darparu bydd dod yn gyfarwydd gyda geirfa’r thema a chael trafodaeth am eu barn nhw ar deinosoriaid a beth maen nhw yn gwybod amdanynt. Yna bydd fy tri episod yn dilyn y cyflwyniad i’r thema, bydd y gwersi yn datblygu sgiliau o’r cwricwlwm drafft Cymru 2022, sydd yn cynnwys y chwe maes dysgu a phrofiad. Am fod y cwricwlwm newydd yn dod i fodolaeth nawr mae hyn yn rhoi fwy o gyfleoedd y plant ac athrawon i fod yn greadigol a fentrus.
Penderfynaf ar dri maes dysgu a phrofiad (MDPh) allan o’r chwe maes sydd i’w gael.  Mae’r episod dysgu yn seiliedig ar ddatblygu sgiliau llinellau amser sydd yn plethu trwyddo’r camau cynnydd, mae’r sgil yma o’r maes dysgu a phrofiad dyniaethau. Profiad dysgu ymarferol bydd y plant yn cael yn ystod yr episod dysgu. Mathemateg a Rhifedd a Chelfyddydau Mynegiannol yw’r MDPh ar gyfer yr ail episod sy’n drawsgwricwlaidd, y sgil a fydd yn cael ei datblygu yw mesur. Yn ystod y wers mathemateg a rhifedd fydd y plant yn cael profiadau diriaethol, sy’n cysylltu gyda’r model cysylltu. (Haylock with Thangata, 2007).  Mae’n bwysig fod plant yn cysylltu ei ffeithiau mathemategol gyda’i phrofiadau blaenorol a diriaethol. Hefyd, cynlluniais yr episod dysgu yma am fod y plant yn gweithio tuag at un o ddibenion Donaldson (2015) sef i fod “yn gyfranwyr mentrus, creadigol sy’n barod i chwarae eu rhan yn llawn yn eu bywyd a’u gwaith” (Donaldson, 2015, t.29). Bydd y plant yn cael profiad ymarferol, creadigol, unigryw ac un sydd yn rhoi cyfle i weithio’n annibynnol. Ac yna'r Dyniaethau ac ieithoedd, llythrennedd a chyfathrebu ar gyfer yr episod diwethaf sydd eto yn episod trawsgwricwlaidd, y sgil fydd yn cael ei ddatblygu yw llafar y plant. Y profiad dysgu bydd y plant yn cael yn ystod y wers yma yw profiad ymchwilio, ysgrifenedig, ymarferol a chael cyfle i berfformio.
Mae’r dyniaethau yn cynnwys daearyddiaeth, hanes, addysg grefyddol, astudiaethau busnes ac astudiaethau cymdeithasol. Mae’r maes gyda llawer o themâu, cysyniadau a sgiliau trosglwyddadwy cyffredin, ac mae ganddynt eu corff eu hunain o wybodaeth a sgiliau hefyd. Hefyd, gall dysgwyr ac athrawon gyfeirio at ddisgyblaethau ategol eraill. (Llywodraeth Cymru, 2019). Mae’r Celfyddydau Mynegiannol yn canolbwyntio ar bum disgyblaeth, sef celf, cerddoriaeth, dawns, drama, a ffilm a’r cyfryngau digidol. Bydd MDPh y Celfyddydau Mynegiannol yn cynnig profiadau ystyrlon i’r dysgwyr a fydd yn eu galluogi i ddod i ddeall a gwerthfawrogi’r cymunedau amrywiol sydd i’w gael yn y byd. (Llywodraeth Cymru, 2019). Mae’r MDPh Ieithoedd, Llythrennedd a Chyfathrebu yn galluogi pob dysgwr i feithrin gwybodaeth a sgiliau yn Gymraeg, yn Saesneg ac mewn ieithoedd rhyngwladol. (Llywodraeth Cymru, 2019). Mae angen cynnig cyfleoedd i ddysgwyr weithio’n annibynnol ac i gydweithredu er mwyn adeiladu ar y sylfeini a sefydlwyd yn ystod y blynyddoedd cynnar wrth addysgu’r MDPh Mathemateg a rhifedd. (Llywodraeth Cymru, 2019, t.3)
Yn ol Black and Williams (1998) mae asesu ar gyfer dysgu yn un o’r strategaethau mwyaf effeithiol er mwyn gwella dysgu yn y dosbarth a chodi safonau plant. (Grŵp Diwygio Asesu, 2002). Credaf fod AaGD yw’r canolbwynt o ddysgu a hebddo fyddai plant ddim yn symud o un lle i’r llall yn hawdd. Mae asesu yn ystod gweithgareddau dosbarth yn broses sylfaenol er mwyn hybu dysgu a bod yn llwyddiannus. Mae angen i ddysgwyr deall ychydig o bethau cyn iddynt allu dysgu, er enghraifft beth yw’r nod y dysgu, pam mae angen iddynt ddysgu e a sut maent yn mynd i gyflawni’r nod. (Assessment for learning, dyddiad anhysbys). Credaf fod darganfod yr hyn nad yw dysgwyr yn ei wybod yr un mor werthfawr â chanfod yr hyn y maent yn ei wybod. 

Mae yna deg egwyddor AaGD, mae'r rhain yn helpu dysgwyr i wybod sut i wella ac yn meithrin symbyliad am fod y pwyslais ar gynnydd y plant yn hytrach na fethiant y plant. Dylai AaGD canolbwyntio ar sut mae myfyrwyr yn dysgu, a dyled cael ei ystyried fel sgil proffesiynol allweddol ar gyfer athrawon. Mae’r deg egwyddor yn rhoi cyfle i blant i gael rheolaeth dros eu dysgu, dylai athrawon rhoi cyfle iddynt hunanasesu a phenderfynu ar eu camau nesaf. (Grŵp Diwygio Asesu, 2002).
Dywed Sadler (1989)  “To improve their performance, students need to know how they are progressing.” (Sadler, 1989, tud.142). Credaf fod hyn yn allweddol i ddysgu plant, os nad yw plant yn gwybod sut maen nhw yn datblygu, gwelwyd ddim cynnydd yn eu gwaith. Creda Sadler (1989) fod adborth yn elfen allweddol mewn asesu ffurfiannol, ond hefyd dylai hunan fonitro fod yn rhan o asesu ffurfiannol. (Sadler, 1989). Cytunaf fod adborth a hunan asesu yn gweithio ynghyd er mwyn asesu plant yn ffurfiol a sicrhau eu bod nhw yn gwneud cynnydd ac yn gwybod ble i fynd nesaf.
Mae yna lawer o fanteision ar gyfer AaGD, nodir un ddogfen “It is not ân add-on or a project; it is central to effective teaching and learning.” (The Assessment for Learning Strategy, 2008). Credaf fod y syniad yma o AaGD yn dangos pa mor allweddol yw bod plant yn gwybod sut mae angen iddynt gyrraedd y targed er mwyn gwneud hynny. Hefyd mae’n dangos pwysigrwydd fod angen strategaethau AaGD fod ynghyd yn y gwersi. Ar y llaw arall, mae Black and William (1998) yn dadlau bod AaGD ddim yn dda i gyd. Dywed “When the classroom culture focuses on rewards, “gold stars”, grades, or class ranking, then pupils look for ways to obtain the best mark rather than to improve their learning.” (Black and William, 1998, tud.6). Gallaf weld o’r ddadl yma for rhai strategaethau AaGD ddim yn gweithio mor effeithiol am fod plant eisiau’r sicrwydd a’r pleser o gael seren aur yn hytrach nag weithio tuag ato ar lefel eu hunain.
Fantais arall i AaGD yw bod yn datblygu annibyniaeth a hyder plant ac yn newid diwylliant y dosbarth. (Cambridge Assessment, dyddiad anhysbys). Cytuna wefan arall gyda’r datganiadau yma am eu bod nhw yn credu fod rhannu gwybodaeth gyda phlant yn rhoi teimlad o berchnogaeth iddynt dros eu hamcanion dysgu ac yn rhannu’r cyfrifoldeb gyda’r athro neu athrawes i gyflawni'r amcanion. (assessment for learning, dyddiad anhysbys). Credaf fod hyn yn un o’r manteision AaGD oherwydd os mae plant yn teimlo perchnogaeth drosto’i waith a’i chynnydd ac yna bydd ganddynt fwy o gymhelliad i ddatblygu. Dywed y wefan fod angen datblygu sgiliau hunanasesu dysgwyr er mwyn iddynt allu adnabod pa agweddau o’i waith sydd angen iddynt wella. (assessment for learning, dyddiad anhysbys).

Syniad arall sydd yn cefnogi’r dull AaGD yw metawybyddiaeth, awgryma dylai pob dysgwr fod allu myfyrio ar ddysgu ei hunain er mwyn deall sut maen nhw yn dysgu gorau ac i ail-ddehongli unrhyw wybodaeth, sgiliau a dealltwriaeth gysyniadol newydd y maent wedi'u caffael. (Cambridge Assessment, dyddiad anhysbys). Mae AaGD yn helpu plant i ddeall sut beth yw rhagoriaeth a sut i gyrraedd yno.

Nid yw pawb yn cytuno gyda barn Black and William (1998), creda David Didau “You cannot see learning; you can only see performance.” (Learning spy, 2014). Nid yw Didau yn meddwl bod dysgu yn gallu cael ei asesu, dim ond perfformiadau sy’n gallu rhoi syniad i ni o beth mae’r plant wedi eu haddysgu. Creda bod perfformiadau plant yn gallu cael eu dylanwadu ar addysgu’r athro ac nad yw’n dangos pa mor dda gall plant trosglwyddo gwybodaeth neu sgiliau. (Learning spy, 2014).

Yn debyg i ddogfen flaenorol dywed Donaldson (2015) “...yr her yw newid ymddygiad yr ymarferwr er mwyn cynnwys arferion asesu ar gyfer dysgu yn gyson yn yr arferion ystafell ddosbarth.” (Donaldson, 2015, tud.68). Yn ôl y Llywodraeth Cymru dydy ein dulliau AaGD ddim wedi cael eu deall yn dda, a dylai asesu ffurfiannol fod yn rhan annatod a naturiol ac nid fel elfen ychwanegol. Mae’r cwricwlwm drafft 2020 yn sicrhau ein bod ni yn AaGD trwy gynllunio’r camau dysgu. Mae’r datganiad ‘Gallaf wneud...’ yn dangos bydd plant yn cyflawni’r camau, mae hyn yn broses o AaGD.

Rwyf wedi penderfynu ffocysu ar rhai o’r dulliau AaGD yn ystod fy episodau dysgu er enghraifft cwestiynau agored a caeedig, hetiau meddwl, goleadau traffic ac yn y blaen.. Teimlaf fod y dulliau AaGD yma yn rhoi llawer o wybodaeth amdano ble mae’r plentyn a beth sydd angen i’w gwneud i gyrraedd eu targedau. Bydd hyn yn helpu mi gyda’r cynllunio yn y dyfodol i sicrhau fod y plentyn yn cael y cyfleoedd i wneud cynnydd. 
Wrth ddefnyddio cwestiynu fel strategaeth AaGD dylai athrawon ceisio gofyn cwestiynau penagored er mwyn hybu trafodaeth. Dywed un ddogfen bod cwestiynau o ansawdd uchel yn arwain at siarad o ansawdd uchel.  (Llywodraeth Cymru, 2010). Er mwyn sicrhau fod cwestiynau da yn cael ei holi gall athrawon defnyddio’ dassanomeg bloom. Y nod yw annog plant i feddwl yn ddyfnach wrth ateb y cwestiynau. Mae’r strategaeth yma yn helpu athrawon i wybod beth mae plant yn gwybod neu pa syniadau sydd ganddyn. Mae’r strategaeth goleadau traffic yn caniatáu athrawon i sicrhau ei bod eu disgyblion nhw yn gwybod beth maen nhw yn gwneud. Mae’r strategaeth yma yn “cynnig modd iddyn nhw flaenoriaethu eu hymdrechion yn y dyfodol ar y pethau nad ydyn nhw yn eu deall eto neu na allan nhw eu gwneud eto” (Llywodraeth Cymru, 2010, tud.88). Gall hyn cael ei ddefnyddio ar ddiwedd y wers neu cyn i’r plant mynd i wneud tasg, am fod yn rhoi syniad i’r athrawon ar ble maen nhw yn sefyll gyda’r dasg neu ydy’n nhw yn deall.
Mae hunanasesu ac asesu cyfoedion yn strategaeth dda oherwydd yn ol Black and Williams (1998) mae plant yn onest gyda gwaith eu hunan ac eraill ac weithiau maent yn rhy galed ar ein hunan. (Black and William, 1998). Mae asesu cyfoedion hefyd yn strategaeth dda ac yn gweithio’n dda ar ôl plentyn cyflwyno gwaith, mae’r strategaeth yn effeithiol os mae’r meini prawf yn glir i’r plant. (Llywodraeth Cymru, 2010). Creda Black and Williams (1998) fod hunanasesu ac asesu cyfoedion yn dau allan o’r pum strategaeth allweddol. (Black and Williams, 1998). Ar y llaw arall mae Black and Williams hefyd yn dadlau fod hunan asesu ac asesu cyfoedion dim ond yn gweithio os mae gan y plant nod clir ar gyfer cyrraedd eu targedau. Ond dydy hynny ddim yn digwydd ym mhob dosbarth, creda Black and Williams (1998) fod llawer o blant yn cyflawni eu gwaith heb olwg clir o’r targedau.

Strategaeth arall rwyf wedi dewis ffocysu ar yw dewis ar hap sy’n sicrhau fod pawb yn cael yr un cyfle i ateb cwestiynau. Hefyd dywed un ddogfen fod “rhaid i bawb barhau i fod yn effro hyd yn oed os ydyn nhw wedi ateb cwestiwn eisoes” (Llywodraeth Cymru, 2010, tud.77). Mae’r strategaeth yma yn rhoi cyfle teg i bawb ateb a chreda fod rhaid i bob plentyn rhoi cyfle i feddwl am yr ateb. Credaf fod y strategaeth AaGD hetiau meddwl yn effeithiol oherwydd mae’n helpu plant i ganolbwyntio ar un peth yn unig. Dywed un wefan fod yr hetiau yn helpu plant i archwilio o bersbectif gwahanol ac yn gorfodi iddynt i feddwl ymhellach nag fel arfer. (Mind tools, dyddiad anhysbys). Trwy wisgo’r hetiau meddwl gall plant feddwl yn ddyfnach nag fel arfer a meddwl am syniadau newydd.

Mae bodiau i fyny yn strategaeth ddefnyddiol yn y dosbarth er mwyn cael syniad cyflym o ble mae pawb yn sefyll. Yn ol Black and Williams (1998) dylai athrawon addasu eu gwersi yn dibynnu ar ganlyniadau’r asesiadau. (Black and William, 1998). Felly trwy ddefnyddio’r dull bodiau i fyny gall yr athro gweld ac oes angen addasu’r wers er mwyn sicrhau fod mwy o blant yn deall y wers. Mae’r strategaeth ‘Y gadair goch’ yn un sydd yn annog plant i rannu eu syniadau ac atebion i’r dosbarth. Awgryma adroddiad Estyn (2010) trwy ddefnyddio dulliau fel y gadair goch mae plant yn llawn cymhelliant ac yn ail-ymgysylltu yn eu dysgu. Mae’n helpu plant i gyflawni mwy. (Estyn, 2010). Trwy ddefnyddio’r strategaeth yma gall yr athrawon gweld faint mae’r plant wedi deall o bynciau gwahanol. Mae ‘Mini plenary’ yn caniatáu’r athro i asesu dealltwriaeth y dosbarth cyfan ar unwaith. Gall eu cael ei chynllunio mewn gwers pryd mae’n briodol nid yn unig ar ddiwedd y wers. Creda un wefan mae’n rhoi’r cyfle i blant i fyfyrio ar beth maen nhw wedi dysgu a'u camau nesaf. (Teacher Tool Kit, 2017). Dadleuir David Didau does dim angen i bob athrawes gorffen eu gwersi gyda ‘mini plenary’.  Creda Didau fod ddim angen gweithgaredd tra gwneud ‘mini plenary’ am fod llai o amser yn cael eu treillio ar y dysgu. (Learning spy, 2016)

Mae’r episod dysgu cyntaf yn seiliedig ar y meysydd dysgu a phrofiad (MDPh) y celfyddydau mynegiannol a mathemateg a rhifedd. Y sgil y celfyddydau mynegiannol yw creu a gwneud at ddiben penodol ac ystyried effaith fy ngwaith ar y gynulleidfa. (Llywodraeth Cymru, 2019, tud.55). Y sgil mathemateg yw defnyddio’r system rifau i gynrychioli a chymharu’r perthnasau rhwng rhifau a meintiau. (Llywodraeth Cymru, 2019). Penderfynais gynllunio wers drawsgwricwlaidd yn cynnwys mathemateg a rhifedd a’r celfyddydau mynegiannol oherwydd nid oes pob plenty n yn hoff iawn o fathemateg. Felly trwy gynllunio gwers sydd yn ymarferol a drawsgwricwlaidd does dim gormod o bwyslais ar y MDPh mathemateg a rhifedd. Mae’r wers yma yn rhoi profiad ymarferol i’r plant ac yn rhoi cyfle iddynt archwilio ac arbrofi gyda deunyddiau ailgylchu. Yn ôl Donaldson (2015) mae rhoi profiadau i blant yn y MDPh y celfyddydau mynegiannol yn gallu cyfrannu at gyflawni pob un o’r pedwar diben. Hefyd pwysleisia Donaldson (2015) fod plant am gael fwy o wersi sydd yn fwy perthnasol, hwyl, tu allan i’r ystafell dosbarth ac yn ymarferol. (Donaldson, 2015). Dyma un o’r rhesymeg pam rydw i wedi dewis cynllunio’r wers yma. 

Y cynnydd ryw’n gobeithio gweld wrth addysgu’r wers yma yw bod plant gyda dealltwriaeth ddyfnach o ba uned i ddefnyddio wrth fesur gwahanol wrthrychau. Mae’r plant wedi’i grwpio yn ôl gallu ar gyfer y dasg yma ond fydd y ddau yn gwneud yr un tasgau ond ar lefelau gwahanol. Ar gyfer y wers yma rwyf wedi gwahaniaethu rhwng y ddau grŵp yn y flwyddyn, fydd y tasgau ar gyfer y grŵp cryfaf yn fwy heriol ac yn gwneud iddynt i feddwl yn ddyfnach. Ar ôl meddwl penderfynais nad oedd angen unrhyw adnoddau ar gyfer y wers yna am fod y plant yn cael cyfle i fod yn annibynnol a chyfle i arbrofi gyda deunyddiau i greu deinosor eu hun. Fe fyddai yn gosod tasgau ymarferol i’r plant yn ystod y wers yma er iddo fod yn hwylus ac iddynt ddeall y syniad o fesur a threfnu gwrthrychau yn ôl maint.

Yn ystod yr episod dysgu cyntaf penderfynais ddefnyddio gwahanol strategaethau asesu ar gyfer dysgu (AaGD). Y strategaeth gyntaf rwy’n defnyddio yn ystod cyflwyniad y wers yw WAGOLL sy’n golygu ‘What A Good One Looks Like’ mae hyn yn rhoi syniad i’r plant beth mae un da yn edrych fel er mwyn iddynt anelu at hynny. Felly, byddaf yn defnyddio hyn cyn i’r plant mynd i ddechrau eu deinosoriaid nhw allan o bethau ailgylchu. Goleuadau traffig yw’r ail strategaeth dysgu penderfynais ddefnyddio, bydd hyn yn cael ei defnyddio cyn gadael y plant fynd i ddechrau’r dasg, mae’r strategaeth yma yn gadael yr athro/athrawes i wybod ble mae’r plant yn sefyll a pwy sydd ddim yn deall neu ddim yn hyderus. Ar ôl gweld pwy sydd ddim yn deall yna gallai cael un o’r plant sydd yn deall i esbonio, mae hyn hefyd yn dangos i mi os yw’r plentyn arall yn deall hefyd.

Y strategaeth nesaf rwyf wedi penderfynu defnyddio o fewn yr episod dysgu cyntaf yw ffyn loli pop, mae’r strategaeth yma er mwyn dewis plant ar hap, trwy wneud hyn mae angen i bob plentyn fod yn meddwl am yr atebion. Hefyd, mae hyn yn gallu dangos i’r athrawes pwy sy’n gwybod yr ateb neu beidio. Byddaf yn defnyddio’r strategaeth yma pan fyddaf yn gofyn i’r plant i egluro’r pam maen nhw wedi trefnu eu deinosoriaid yn y drefn yna. Y strategaeth olaf byddaf yn defnyddio yn ystod y wers yw hunan asesu ac asesu cyfoedion. Bydd y strategaeth yma yn cael eu defnyddio ar ddiwedd y wers er mwyn i’r plant feddwl beth allant wneud yn wahanol tro nesaf. Mae’r hunan asesu yn rhoi cyfle i blant i ddeall trefnu asesu, felly trwy hunanasesu gall plant chwilio am ffyrdd i wella eu gwaith nawr ac yn y dyfodol. Mae asesu cyfoedion hefyd yn dda oherwydd weithiau mae plant yn gallu cymharu eu gwaith a gweld beth allent nhw wneud tro nesaf. Fel dywedwyd yn flaenorol mae Black and Williams (1998) yn credu bod y strategaethau yma yn rhai allweddol.

Mae’r ail episod dysgu yn canolbwyntio ar y MDPh y dyniaethau. Y sgil fydd y plant yn canolbwyntio arno yw gallu “ddefnyddio llinellau amser ar raddfa i roi trefn ar ddigwyddiadau, a’u defnyddio i ddisgrifio sut mae cymdeithasau wedi newid neu wedi aros yr un peth dros amser yng Nghymru a’r byd ehangach.” (Llywodraeth Cymru, 2019, tud.62). Penderfynais gynllunio’r wers yma er mwyn plant deall y sgil o ddefnyddio llinell amser ond trwy ffordd ymarferol a hwylus. Trwy addysgu llinellau amser, credaf fod yn bwysig i gysylltu â bywyd personol er mwyn iddynt ddeall yn well. Y cynnydd hoffaf weld yn ystod yr episod dysgu yma yw bod plant yn gallu deall llinell amser trwy ddefnyddio eu bywyd pob dydd nhw fel esiampl ac wedyn gallu lleoli pryd oedd wahanol deinosoriaid yn byw ar y llinell amser.

Ar gyfer y wers yma fyddai yn defnyddio adnoddau sef llinellau amser a phegiau er mwyn iddynt ddefnyddio i leoli pryd oedd wahanol deinosoriaid yn byw. Mae defnyddio adnoddau yn rhoi profiadau gweledol i blant ac yn dyfnhau eu dealltwriaeth. Dywed un wefan fod yn bwysig i gynnwys adnoddau am fod yn cynyddu cyflawniad plant yn sylweddol am ei fod yn cefnogi eu dysgu. (Ministry of Education, 2016). Rwyf wedi cynllunio er mwyn i fy nosbarth gael profiad o weithio mewn grwpiau, awgryma un ddogfen bod gweithio mewn grŵp yn datblygu meddwl ac AaGD. (Llywodraeth Cymru, 2010). Dywed Vygotsky (1896-1934) mae gwaith plant sy’n gweithio mewn grwpiau yn llawer gwell nag y gwaith maent y neu cyflwani are u pennau eu hunain. Mae gweithio mewn grŵp yn gweithio at theori Vygotsky sef y parth datblygiad procsimol (PDP). Gall disgyblion helpu ei gilydd i ddysgu a sgaffaldio ei gilydd trwy’r PDP sef y gwahaniaeth rhwng y pethau mae plant ddim yn gallu neu a’r pethau gallant wneud gyda chymorth. (Llywodraeth Cymru, 2010). Mae hyn wedi helpu mi penderfynu ar ba weithgareddau bydd y plant yn gwneud.

Yn ystod yr ail episod dysgu rwy’n defnyddio amrywiaeth o strategaethau AaGD fel hetiau meddwl. Ar ddechrau’r wers byddaf yn defnyddio meddwl, paru, rhannu, er mwyn feddwl am syniadau am beth yw pwrpas llinell amser. Mae’r strategaeth yma yn effeithiol am fod plant yn gallu cael cyfle i drafod cyn rhoi eu hatebion. Yna byddaf yn holi cwestiynau caeedig ac agored iddynt er mwyn asesu os ydy’n nhw’n deall, Mae cwestiynu yn ford effeithiol i ddatblygu dealltwriaeth plant fel dywed y ddogfen Llywodraeth Cymru. (Llywodraeth Cymru, 2010). Yna i sicrhau bod y plant yn deall byddaf yn defnyddio bodiau i fyny, rwyf wedi penderfynu defnyddio’r strategaeth yma oherwydd mae’n dangos i mi os mae’r plant yn deall y dasg neu’r cyd-destun. Y strategaeth nesaf rwyf wedi penderfynu defnyddio yw dewis ar hap. Bydd y strategaeth yma yn cael ei ddefnyddio er mwyn ofyn i un i’r plant adrodd beth fyddai eu llinell amser nhw yn edrych fel o’i diwrnod blaenorol. Gall hyn ddangos i mi os mae’r plant wedi deall beth yw pwrpas llinell amser a sut mae’n gweithio.

Hetiau meddwl yw’r strategaeth AaGD byddaf yn defnyddio nesaf yn yr episod dysgu. Penderfynais ddefnyddio’r strategaeth yma ar ddiwedd y wers, mae hyn er mwyn ail ymweld ar gwestiwn ‘Beth yw pwrpas llinell amser?’, ar ôl gwneud y dasg dylai’r holl blant fod allu ateb y cwestiwn. Yna i orffen y wers byddaf yn defnyddio ffyn loli pop i ddewis enwau ar hap, penderfynais ar y strategaeth yma oherwydd rydw i am sicrhau bod gwahanol blant yn cael cyfle i ateb. Mae’n sicrhau fod pob plentyn yn effro ac yn meddwl am ateb i’w rhoi rhag ofn mae enw nhw sydd yn cael eu dewis.

Mae’r trydydd episod dysgu yn datblygu sgiliau o’r meysydd y dyniaethau ac ieithoedd, llythrennedd a chyfathrebu. Y sgil dyniaethau fydd y plant yn datblygu yn yr episod dysgu yma yw i “defnyddio amrywiaeth o ffynonellau a thystiolaeth, gan gynnwys ffynonellau ysgrifenedig, gweledol, ffisegol a llafar sy’n deillio o’m gwaith ymchwil.” (Llywodraeth Cymru, 2019, tud.22). Y sgil ieithoedd, llythrennedd a chyfathrebu bydd y plant yn canolbwyntio’n benodol ar yw darllen ar goedd yn dangos rhuglder a hyder. (Llywodraeth Cymru, 2019). Cynlluniais y wers drawsgwricwlaidd yma oherwydd welais gyfle i ddatblygu sgiliau llafar o fewn y thema deinosoriaid. Pwrpas y wers yw ymchwilio am ffeithiau eu hunain ac yna darllen ar goedd. Hoffaf weld cynnydd yn sgiliau ymchwilio a darganfod ffeithiau'r plant a hefyd yn ei ddarllen a sgiliau llafar. Rwyf wedi cynnwys tasg sydd yn caniatáu’r plant i ddefnyddio cyfrifiaduron a’r we oherwydd yn ôl un wefan mae “Digital competence is essential fôr learning, work and active participation in society.” (School education gateway, 2016). Mae’n bwysig fod plant yn cael y cyfle i arbrofi pethau newydd a bod yn gyfarwydd â dyfeisiau digidol. Mae plant wedi cael eu grwpio yn ôl gallu yn y wers yma am fod y rhai cryfaf yn gorfod meddwl am fwy o ffeithiau er mwyn herio’r plant mwy abl a thalentog.

Ar gyfer y trydydd episod dysgu penderfynais defnyddio strategaethau AaGD wahanol eto. Ar ôl cyflwyno’r dasg i’r plant penderfynais ddefnyddio’r strategaeth goleuadau traffig, er mwyn cael adborth cyflym oddi ar y plant i weld a yw pawb yn deall y dasg. Yna gallaf droi fy sylw ar y rhai sydd ddim yn sicr er mwyn iddynt ddeall y dasg. Penderfynais wneud ‘mini plenary’ hanner ffordd trwyddo’r cychwynnwr oherwydd credaf fod yn ffordd dda i sicrhau pob pawb ar dasg ac yn deall beth maent y neu wneud. Creda Didau fod dim angen I ‘mini plenary’ fod ar ddiwedd wers. (Learning Spy, 2016). Y strategaeth nesaf byddaf yn defnyddio yw ‘Y Gadair Goch’. Penderfynais ar hyn am oherwydd mae plant yn cael teimlad o berchnogaeth dros eu gwaith ac yn cael cyfle i ddangos beth maent yn gwybod. Mae hyn yn helpu i asesu dealltwriaeth y plant wrth wrando ar sut mae’r plant yn ateb a beth maen nhw’n ateb. Fel dywed yn flaenorol creda Estyn mae’r strategaeth yma yn un llwyddiannus. (Estyn, 2010). Ar ddiwedd y wers penderfynais wneud cwis ‘Kahoot’, mae hyn yn ffordd hwylus i orffen y wers ac i asesu dealltwriaeth y plant. Gallaf weld beth sydd angen i mi gynllunio ar gyfer y wers nesaf yn seiliedig ar beth mae’r plant wedi deall.
[bookmark: cysill]
Wrth ddod i’r casgliad, credaf fod yna lawer o fanteision o ddefnyddio strategaethau AaGD mewn gwersi. Penderfynais gynllunio’r strategaethau AaGD rwyf wedi defnyddio oherwydd creda Black and Williams (1998) bod datblygu dysgu trwy asesu yn gweithio os mae plant yn weithredol yn dysgu eu hunain. Argymhella Black and Williams (1998) mae rhai o’r nodweddion sy’n hyrwyddo dysgu yw bod angen i athrawon rhannu eu nodau dysgu gyda’r plant, mae hyn yn sicrhau fod y plant yn gwybod beth sydd disgwyl ohonynt. Hefyd, dylai strategaethau AaGD rhoi adborth i blant am eu camau nesaf a sut i’w cymryd. (Black and Williams, 1998). Credaf fod y nodweddion yma yn bwysig i gofio wrth gynllunio strategaethau AaGD ar gyfer fy ngwersi. Wrth ddefnyddio'r rhain mae plant yn gwybod beth sydd disgwyl wrthynt i gyrraedd eu targedau a hefyd asesu sut gallent wella eu gwaith er mwyn llwyddo.

Wrth gynllunio fy ngwersi credaf fod yn bwysig i ddefnyddio’r strategaethau AaGD cywir er mwyn iddynt fod yn fantais i’r plant a’r athrawon. Awgryma Sadler (1989) fod adborth yn cael ei diffinio yn gyffredin yn nhermau gwybodaeth a rhoddir i blant am ansawdd eu gwaith. Ond mewn llawer o gyd-destunau addysgol, mae plant yn cynhyrchu gwaith na ellir eu hasesu’n syml fel cywir ac anghywir. (Sadler, 19889). Felly, trwy ddefnyddio amrywiaeth o strategaethau AaGD rwy’n gallu gweld beth mae’r plant yn deall neu ddim yn deall, gallaf weld pa mor hyderus mae’r plant am wahanol gyd-destunau. Hefyd mae’n fantais i’r plant i hunan asesu eu gwaith er mwyn gweld lle maen nhw a beth sydd angen gwneud nesaf.

Weithiau gellir dadlau bod cyfyngiadau wrth ddefnyddio strategaethau AaGD oherwydd nid yw athrawon trwy’r amser yn gwybod os mae plant yn rhoi ymdrech cant y cant i’w gwaith. Gall hyn fod yn rhwystr i athrawon am efallai weithiau mae’r plant yn deall ond ddim yn rhoi llawer o ymdrech i ateb ac i ddweud. Yna ar ddyddiau arall gall y plant fod yn rhoi ymdrech ac yn cydweithio’n well, mae hyn yn achosi adborth sydd ddim yn gyson a dibynadwy.

Cynllun Gwers – Cam 1 Cynllun Gwers 

	Darpar Athro
	Catrin John
	Dosbarth:
	Blwyddyn 3

	Maes Dysgu a Phrofiad neu Bwnc
	Mathemateg a rhifedd & Y celfyddydau mynegiannol
	Dyddiad:
	

	Ffocws Gwers:
	Adeiladu deinosoriaid ar gyfer wers mesur

	Cysylltiadau ystyrlon â'r Cwricwlwm 
	Y celfyddydau mynegiannol - Mae gwaith creadigol yn cyfuno gwybodaeth a sgiliau gan ddefnyddio’r synhwyrau, ysbrydoliaeth a dychymyg.
Mathemateg a rhifedd - Defnyddir y system rifau i gynrychioli a chymharu’r perthnasau rhwng rhifau a meintiau.

	Cysylltiadau ystyrlon â:
Chyfrifoldebau trawsgwricwlaidd
	Llythrennedd –
· esbonio gwybodaeth a syniadau gan ddefnyddio geirfa briodol
· siarad yn eglur, gan amrywio’r mynegiant i helpu’r gwrandawyr
Rhifedd – 
· dewis a defnyddio offer ac unedau mesur addas
· defnyddio nodiant, symbolau ac unedau mesur priodol

	Targedau Personol (Cysylltiedig â SAC ac wedi eu nodi mewn adolygiad wythnosol)




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

Erbyn diwedd y wers dylai’r plant fod creu deinosoriaid er mwyn defnyddio ar gyfer ymarfer y sgil mesur.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo mae’n rhaid i chi:
· Creu deinosor allan o ddefnyddiau ailgylchu.
· Ymarfer y sgil mesur trwy roi cyfle i fesur deinosoriaid yn defnyddio’r unedau cywir a rhoi trefn yn ôl maint.

	· WAGOLL
· Goleuadau Traffic
· Dewis ar hap
· Hunan asesu ac asesu cyfoedion




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Ar ddechrau’r wers byddaf yn cyflwyno’r rhan gyntaf i’r plant ac yn dangos enghraifft WAGOLL (What A Good One Looks Like) er mwyn helpu’r plant i ddeall y dasg. Cyn I’r plant dechrau’r dasg fyddai yn sicrhau ei fod nhw yn gwybod beth i’w gwneud gan ddefnyddio’r goleadau traffic.
	Y dasg gyntaf fydd y plant yn gwneud yw creu deinosor allan o ddeunyddiau ailgylchu.


	Deunyddiau ailgylchu.
Cardiau goleadau traffic
WAGOLL

	

Addysgu a Dysgu Craidd
	Y brif ran o’r wers yw bod y plant yn defnyddio’i sgiliau mesur i fesur a threfnu gwahanol deinosoriaid yn ôl ei maent. Bydd disgwyl i grŵp ceirios i fesur pethau a bod gallu rhoi nhw yn y drefn gywir. Bydd disgwyl i grŵp pinafal fesur pethau gan benderfynu beth yw’r uned gorau i’r mesur a gwneud yn siŵr ei fod yn fwy cywir gan roi cyfle ar y rhifau degolion.

	Bydd rhaid i’r plant mesur eu deinosoriaid er mwyn trefnu yn ôl eu maint. Fe fydd rhaid iddynt fesur yn fwy cywir gan ddefnyddio degolion.





	Adnoddau mesur

	

Sesiwn Gloi
	Er mwyn gorffen y wers byddaf yn gofyn i’r plant ddod gyda’i gilydd ac yna byddaf yn gofyn i rai plant ar hap i ddangos ei waith. Byddaf yn gofyn iddynt dangos ei deinosoiaid ac yna egluro beth yw mesuriadau’r deinosoriaid ac egluro sut a pham maen nhw wedi penderfynu rhoi nhw yn y drefn yna. Byddaf yn gofyn cwestiynau agored a caeedig i wneud y plant i feddwl ac i ymestyn eu dealltwriaeth ymhellach. Ar ddiwedd y wers byddaf yn gofyn i’r plant hunan asesu eu gwaith ac asesu cyfoedion.

	Ar ddiwedd y wers fydd rhaid i’r plant dangos eu gwaith gan roi eglurhad dros eu trefn. Hefyd fydd rhaid i’r plant hunan asesu eu gwaith ac asesu cyfoedion.





	


















Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	


	Y Camau Nesaf ar gyfer Cynnydd

	





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	


	Meysydd ar gyfer fy Natblygiad

Targedau Personol ar gyfer Cynnydd

	















Atodiad 2
Cynllun Gwers Cam 1

Cynllun Gwers – Cam 1 Cynllun Gwers 
	Darpar Athro
	Catrin John
	Dosbarth:
	Blwyddyn 3

	Maes Dysgu a Phrofiad neu Bwnc
	Y Dyniaethau
	Dyddiad:
	

	Ffocws Gwers:
	Deall llinellau amser

	Cysylltiadau ystyrlon â'r Cwricwlwm 
	Y Dyniaethau - Gallaf ddefnyddio llinellau amser ar raddfa i roi trefn ar ddigwyddiadau, a’u defnyddio i ddisgrifio sut mae cymdeithasau wedi newid neu wedi aros yr un peth dros amser yng Nghymru a’r byd ehangach.

	Cysylltiadau ystyrlon â:
Chyfrifoldebau trawsgwricwlaidd
	Llythrennedd –
·  cyfrannu i drafodaeth grŵp, gan rannu syniadau a gwybodaeth
· cip ddarllen (sgimio) i gael trosolwg ar destun, e.e. pwnc, diben
· chwilio am wybodaeth benodol mewn testunau gan ddefnyddio cynnwys, mynegeion, geirfâu, geiriaduron
Fframwaith Cymhwysedd Digidol – 
· datblygu strategaethau ar gyfer dod o hyd i wybodaeth gan ddefnyddio gwahanol allweddeiriau a thechnegau, e.e. dilyn set o gyfarwyddiadau gam wrth gam am sut i chwilio am wybodaeth sy'n briodol i dasg yn effeithiol a dewis gwefan briodol drwy sgimio drwy nifer bychan o ffynonellau.

	Targedau Personol (Cysylltiedig â SAC ac wedi eu nodi mewn adolygiad wythnosol)




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

Erbyn diwedd y wers dylai’r deall sut mae llinell amser yn gweithio a bod gallu lleoli pryd oedd wahanol deinosoriaid yn byw ar y llinell amser.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo mae’n rhaid i chi:
· deall beth yw pwrpas llinell amser a sut mae’n gweithio
· ymchwilio i bryd oedd wahanol deinosoriaid yn byw
· lleoli’r deinosoiriad yn y cyfnodau cywir ar y llinell amser
	· Meddwl, Paru, Rhannu
· Cwestiynau agored a caedig, e.e 
· Hetiau meddwl
· Dewis ar hap – ffyn loli pop
· Dulliau bodiau i fyny




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Ar ddechrau’r wers byddaf yn gofyn i’r plant i feddwl, paru, rhannu er mwyn meddwl am beth yw pwrpas llinell amser. Byddaf yna yn trafod gyda nhw a gofyn cwestiynau caeedig ac agored i’r plant a sicrhau ei fod nhw yn deall trwy ddefnyddio’r dull bodiau i fyny. Yna I sicrhau fod y plant yn deall byddaf yn dewis ar hap gan ddefnyddio ffyn loli pop i ofyn i rywun i adrodd beth fyddai ei llinell amser nhw yn edrych o’i diwrnod blaenorol.

	Bydd y plant yn gorfod meddwl am beth yw pwrpas llinell amser. Gwisgo eu hetiau wen i feddwl am syniadau. Bydd rhaid i’r plant rhoi eu bodiau i fyny neu i lawr i ddangos os ydy’n yn deall. Rhoi cyfle ar ddweud y drefn o’i llinell amser yn seiliedig ar eu diwrnod blaenorol.


	

	

Addysgu a Dysgu Craidd
	Yn ystod y prif weithgaredd fydd y ddau grŵp yn gorfod defnyddio ipad er mwyn ymchwilio pryd oedd y deinosor yn byw. Yna ar ôl iddynt ddod o hyd i’r wybodaeth fydd angen iddynt roi’r pegiau gyda’r deinosor cywir arno a’i rhoi ar y llinell amser yn y cyfnod cywir. Fydd y plant yn gweithio mewn grwpiau o 3 er mwyn cyflawni’r dasg. Ar ôl hynny disgwylir i grŵp pinafal defnyddio’r eirfa newydd er mwyn creu brawddeg i ddisgrifio pryd oedd y deinosor yn byw a ba gyfnod. Yna fydd rhaid grŵp ceirios rhoi cyfle ar egluro pryd oedd y deinosoriaid yn byw mewn geirfa syml defnyddir pob dydd.

HER- ysgrifennu brawddeg am y deinosor, faint o flynyddoedd yn ôl oedd ên byw ac yn ba gyfnod?

	Bydd y ddau grŵp yn ymchwilio pryd oedd deinosoriaid yn byw ac yn lleoli nhw ar linell amser. Bydd y plant yn gweithio mewn grwpiau o 3. Wedyn fydd rhaid i’r plant rhoi cyfle ar greu brawddegau i ddisgrifio pryd oedd y dinosoriaid yn byw.



	Ipad
Llinellau amser

	

Sesiwn Gloi
	Ar ddiwedd y wers byddaf yn ail ymweld ar beth yw pwrpas llinell amser a phethau pwysig i gofio wrth wneud un neu drafod un. Byddaf yn gofyn iddynt i roi eu hetiau gwyn (hetiau meddwl) yn ôl blaen er mwyn casglu gwybodaeth a syniadau. Yna byddaf yn dewis ar hap eto trwy ddefnyddio ffyn loli pop i sicrhau fod yr un rhai ddim yn ateb pob tro. Trwy wneud hyn gallaf weld os mae’r plant wedi deall.

	Bydd y plant yn gorfod ail ymweld ar ddechrau a chofio nôl am beth oedd pwrpas llinell amser. Byddant yn rhoi eu hetiau gwyn yn ôl ymlaen i feddwl am y ffeithiau ac yna adrodd yn ôl.





	


















Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	


	Y Camau Nesaf ar gyfer Cynnydd

	





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	


	Meysydd ar gyfer fy Natblygiad

Targedau Personol ar gyfer Cynnydd

	















Atodiad 3
Cynllun Gwers Cam 1

Cynllun Gwers – Cam 1 Cynllun Gwers 
	Darpar Athro
	Catrin John
	Dosbarth:
	Blwyddyn 3

	Maes Dysgu a Phrofiad neu Bwnc
	Ieithoedd, Llythrennedd a Chyfathrebu & Y Dyniaethau
	Dyddiad:
	

	Ffocws Gwers:
	Pwy ydw i? 

	Cysylltiadau ystyrlon â'r Cwricwlwm 
	Y Dyniaethau - Mae datblygu meddwl ymholgar yn galluogi dysgwyr i archwilio ac ymchwilio i’r byd, i’w orffennol, ei bresennol a’i ddyfodol, drostynt eu hunain.  
Ieithoedd, Llythrennedd a Chyfathrebu - Mae dysgwyr sy’n gwrando ac yn darllen yn effeithiol yn barod i ddysgu drwy gydol eu hoes.

	Cysylltiadau ystyrlon â:
Chyfrifoldebau trawsgwricwlaidd
	Fframwaith Cymhwysedd digidol - 
· datblygu strategaethau ar gyfer dod o hyd i wybodaeth gan ddefnyddio gwahanol allweddeiriau a thechnegau, e.e. dilyn set o gyfarwyddiadau gam wrth gam am sut i chwilio am wybodaeth sy'n briodol i dasg yn effeithiol a dewis gwefan briodol drwy sgimio drwy nifer bychan o ffynonellau.
Llythrennedd – 
· darllen ar goedd gan ddefnyddio atalnodi i helpu'r mynegiant

	Targedau Personol (Cysylltiedig â SAC ac wedi eu nodi mewn adolygiad wythnosol)




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

Erbyn diwedd y wers dylai’r plant wedi ymchwilio i ffeithiau am deinosoriaid er mwyn adrodd yn ôl i’r dosbarth Iddyn nhw gael cyfle i ddyfalu.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo mae angen iddynt:
· archwilio i ffeithiau amdano’i deinosor.
· Darllen eu ffeithiau allan yn glir ac yn gywir.

	· Goleuadau Traffic
· Mini plenary
· Y gadair goch
· Kahoot




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Ar ddechrau’r wers byddaf yn cyflwyno’r dasg i’r plant. Byddaf yn egluro bydd rhaid iddynt ddod o hyd i rai ffeithiau ychwanegol er mwyn cwblhau proffil y deinosor gan ddefnyddio ipad neu gyfrifiadur. Fe fydd grŵp pinafal yn gorfod dod o hyd am 5 ffaith ychwanegol i orffen proffil y deinosor. Fe fydd grŵp ceirios yn gorfod dod o hyd I 3 ffaith ychwanegol ar gyfer gorffen proffil y deinosor. Yna byddaf yn sicrhau fod pawb yn deall y dasg gyntaf trwy ddefnyddio’r goleadau traffic. Os oes unrhyw un yn dangos coch yna byddaf yn cael sgwrs ac ail ddisgrifio’r dasg i wneud yn siŵr eu bod nhw yn deall. Yna byddaf yn gwneud mini planery hanner ffordd trwyddo’r cychwynnwr er mwyn sicrhau fod pawb ar dasg ac yn gwybod beth sydd angen iddynt wneud i gwblhau’r dasg.

	Fe fydd y plant yn gorfod dod o hyd i ffeithiau gan ddefnyddio ipad i orffen e’i phroffil deinosoriaid.






	Pwerpwynt
[bookmark: _GoBack]Ipad 

	

Addysgu a Dysgu Craidd
	Ar gyfer y prif weithgaredd fydd y plant yn cael cyfle i adrodd proffil ei deinosor allan i weddill y dosbarth. Bydd y plant yn cael ei recordio yn adrodd y ffeithiau ac yna troi mewn i god QR ar gyfer ei llyfrau. Ar ôl i’r plant adrodd allan proffil ei deinosor fe fydd y plant yn cael amser i feddwl ac yna ddyfalu pa ddeinosor roedd y disgybl yn disgrifio. Bydd y plant yn hefyd yn cael cyfle i ofyn unrhyw gwestiynau. (Y gadair goch)


	Bydd y plant yn adrodd allan eu ffeithiau amdano’i deinosor gan siarad yn eglur. Yna fydd y plant eraill yn cael cyfle i ofyn cwestiynau er mwyn helpu ddyfalu pa deinosor maen nhw’n son am.



	

	

Sesiwn Gloi
	Dangos proffil ddeinosor plant er mwyn wobrwyo ei waith. Byddaf yn gofyn i’r plant ddangos ei waith a gwobrwyo am eu hymdrech nhw i gyflawni’r dasg. Yna byddaf yn chwarae gem Kahoot lle fydd ffeithiau am wahanol deinosoriaid yn dod i fyny a fydd rhaid iddynt gofio pa ddeinosor mae’n son am.

	Ar ddiwedd y wers fydd y plant yn cael cyfle i chwarae Kahoot i weld faint ydy’n nhw wedi dysgu heddiw am y deinosoriaid.




	Ipads

















Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	


	Y Camau Nesaf ar gyfer Cynnydd

	





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	


	Meysydd ar gyfer fy Natblygiad

Targedau Personol ar gyfer Cynnydd

